ΚΟΙΝΗ ΔΗΛΩΣΗ ΕΠΙ ΤΟΥ ΝΟΜΟΘΕΤΙΚΟΥ ΠΡΟΓΡΑΜΜΑΤΟΣ 1994 (94/C 60/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ Η ΕΠΙΤΡΟΠΗ, ΠΑΡΟΥΣΙΑ ΤΟΥ ΣΥΜΒΟΥΛΙΟΥ,

- λαμβάνοντας υπόψη τη διοργανική δήλωση Κοινοβουλίου/Συμβουλίου/Επιτροπής της 25ης Νοεμβρίου 1993 περί δημοκρατίας, διαφάνειας και επικουρικότητας, και ειδικότερα περί διαφάνειας της διαδικασίας λήψεως των αποφάσεων στα θεσμικά όργανα της Ευρωπαϊκής Ένωσης,

- λαμβάνοντας υπόψη ότι η έναρξη ισχύος της συνθήκης για την Ευρωπαϊκή Ένωση καθιστά επιτακτικότερη την ανάγκη αυξημένου προγραμματισμού και συντονισμού μεταξύ των θεσμικών οργάνων, κυρίως ενόψει πράξεων οι οποίες πρέπει να εγκριθούν κατόπιν συνεργασίας μεταξύ Κοινοβουλίου και Συμβουλίου, καθώς και κατόπιν σύμφωνης γνώμης ή διαβουλεύσεως,

- λαμβάνοντας υπόψη το ετήσιο νομοθετικό πρόγραμμα [έγγραφα COM(93) 0588, COM(93) 0588/2] που προτείνει η Επιτροπή, στο οποίο περιλαμβάνονται οι προτάσεις τις οποίες προτίθεται να υποβάλει κατά τη διάρκεια του έτους 1994, καθώς και ένα ενδεικτικό χρονοδιάγραμμα,

- λαμβάνοντας υπόψη το ψήφισμα που ενέκρινε το Ευρωπαϊκό Κοινοβούλιο στις 19 Ιανουαρίου 1994 σχετικά με το ετήσιο νομοθετικό πρόγραμμα,

- έχοντας λάβει γνώση των προτεραιοτήτων της Προεδρίας του Συμβουλίου, που παρουσιάσθηκαν κατά τη διάρκεια της συνόδου του Ιανουαρίου,

- λαμβάνοντας υπόψη τη δήλωση που διεβίβασε το Συμβούλιο στο Κοινοβούλιο στις 9 Φεβρουαρίου 1994, με την οποία αναλαμβάνει την υποχρέωση να θέσει σε εφαρμογή τις διατάξεις που έκρινε ότι έχουν προτεραιότητα,

ΑΠΟΦΑΣΙΖΟΥΝ

Ι. τις ακόλουθες κοινές προτεραιότητες για το έτος 1994:

Α. την εφαρμογή των κοινοτικών μέτρων που θα επιτρέψουν την υλοποίηση των στόχων της Λευκής Βίβλου σχετικά με την ανάπτυξη, την ανταγωνιστικότητα και την απασχόληση, όπως υλοποίηση διευρωπαϊκών δικτύων, υλοποίηση του προγράμματος-πλαισίου για την έρευνα και την τεχνολογική ανάπτυξη, δημιουργία των Ταμείων Συνοχής εντός της προοπτικής μιας σταθερής οικονομικής ανάπτυξης 7 Β. την εφαρμογή του κοινοτικού χάρτη των θεμελιωδών κοινωνικών δικαιωμάτων και την εφαρμογή του πρωτοκόλλου για την κοινωνική πολιτική 7 ΙΙ. τη διευκρίνιση και συμπλήρωση ως ακολούθως του προγράμματος που προτείνει η Επιτροπή, προβλέποντας ειδικότερα:

Α. επαγρύπνηση, ώστε το Κοινοβούλιο να μπορεί να ανταποκρίνεται αποτελεσματικότερα στο ρόλο που διαδραματίζει κατά την εφαρμογή δράσεων και πρωτοβουλιών που προβλέπονται στο πλαίσιο της εξωτερικής πολιτικής και της πολιτικής κοινής ασφάλειας, καθώς και της συνεργασίας στον τομέα της δικαιοσύνης και των εσωτερικών υποθέσεων 7 Β. την ενίσχυση και επέκταση των δικαιωμάτων που συνδέονται με την ευρωπαϊκή ιθαγένεια, στο πλαίσιο νέας ανακοίνωσης που θα παρουσιασθεί πριν από τα τέλη του 1994 (άρθρο 8Ε της συνθήκης ΕΚ) 7 Γ. την έγκριση νομοθετικών μέτρων που επιτρέπουν την κατάργηση του ελέγχου προσώπων στα εσωτερικά σύνορα και αποτελεσματικότερο έλεγχο στα εξωτερικά σύνορα, καθώς και ανακοίνωση συνοδευόμενη, εάν χρειασθεί, από προτάσεις αναφερόμενες ειδικώς στα θέματα του πολιτικού ασύλου και της μετανάστευσης (άρθρο Κ.1 της συνθήκης για την Ευρωπαϊκή Ένωση) 7 Δ. τη χρησιμοποίηση του κοινωνικού πρωτοκόλλου, ώστε να ενδυναμωθεί περισσότερο το περιεχόμενο και να επιταχυνθεί η έγκριση των προτάσεων που αναφέρονται στα θέματα της άτυπης εργασίας, της γονικής άδειας, της αντιστροφής του βάρους της αποδείξεως, της ενημέρωσης των εργαζομένων, της διαβούλευσης με τους εργαζομένους, της απόσπασης εργαζομένων υπαλλήλων και της προστασίας των νέων 7 Ε. την αναθεώρηση του πέμπτου προγράμματος για το περιβάλλον, κυρίως όσον αφορά τις δεσμεύσεις που αποφασίστηκαν κατά τη διάσκεψη του Ρίο ντε Τζανέιρο («ημερήσια διάταξη 21»), συνοδευόμενη, εάν χρειασθεί, από προτάσεις 7 ΣΤ. την εξέταση οδηγίας σχετικά με τη χρήση των ζωνών ασφαλείας στα τουριστικά λεωφορεία 7 Ζ. την εξέταση του θέματος της κοινωνικής προστασίας των εθελοντών που ασκούν τις δραστηριότητές τους σε αναπτυσσόμενες χώρες 7 Η. την εξέταση της αναθεώρησης της απόφασης της 13ης Ιουλίου 1987 σχετικά με την επιτροπολογία κατά την εφαρμογή των πράξεων του Συμβουλίου 7 ΙΙΙ. όπως η Επιτροπή καταβάλει κάθε δυνατή προσπάθεια ή/και επιταχύνει τις εργασίες της όσον αφορά την υποβολή προτάσεων ή την ανάπτυξη της δράσης της σχετικά με:

Α. την ποιότητα του ύδατος και της ατμόσφαιρας (καθιστώντας αυστηρότερες τις ισχύουσες διατάξεις) 7 Β. την οδηγία-πλαίσιο περί τροφίμων 7 Γ. τον προληπτικό έλεγχο των πιστωτικών ιδρυμάτων και την προληπτική εποπτεία 7 Δ. τα προγράμματα συνεργασίας που συνδέονται με τις μεταρρυθμίσεις στη Νότια Αφρική 7 ΙV. να καταβληθεί κάθε δυνατή προσπάθεια ώστε:

Α. να καταστεί δυνατή η λήψη τελικής αποφάσεως, πριν από το τέλος της παρούσας κοινοβουλευτικής περιόδου, σχετικά με τις ακόλουθες προτάσεις:

- τέταρτο πρόγραμμα-πλαίσιο για την έρευνα και την ανάπτυξη,

- Ταμείο Συνοχής,

- υπηρεσία για την ασφάλεια και την υγεία στους χώρους εργασίας,

- εφαρμογή των διατάξεων της συνθήκης για την Ευρωπαϊκή Ένωση σχετικά με την παιδεία (προγράμματα Socrates και Jeunesse pour l'Europe) και την επαγγελματική εκπαίδευση (πρόγραμμα Leonardo).

Προς το σκοπό αυτό, το Κοινοβούλιο θα συνεδριάσει εγκαίρως, ούτως ώστε οι διαδικασίες να ολοκληρωθούν κατά τη διάρκεια του παρόντος εξαμήνου 7 Β. να καταστεί δυνατή η λήψη τελικής αποφάσεως πριν από την 1η Ιανουαρίου 1995, σχετικά με τα ακόλουθα θέματα:

- άσκηση των δικαιωμάτων των πολιτών, όπως το δικαίωμα ψήφου κατά τις δημοτικές εκλογές,

- θεωρήσεις διαβατηρίων,

- διευρωπαϊκά δίκτυα,

- ενημέρωση και συμμετοχή στη λήψη των αποφάσεων για τους εργαζόμενους στις διασυνοριακές επιχειρήσεις,

- αναθεώρηση του πέμπτου προγράμματος-πλαισίου για το περιβάλλον,

- ασφάλεια στον τομέα των χερσαίων, θαλάσσιων και αεροπορικών μεταφορών 7 V. την ενίσχυση της διοργανικής συνεργασίας:

Προς το σκοπό αυτό, τα τρία θεσμικά όργανα, στο πλαίσιο της διοργανικής συνεργασίας, καλούνται:

- να ορίσουν ένα κοινό χρονοδιάγραμμα των κοινών θέσεων και δεύτερων αναγνώσεων του Κοινοβουλίου και του Συμβουλίου για τη χρονική περίοδο του τέλους/της αρχής της κοινοβουλευτικής περιόδου, ώστε να μην τεθεί για το Κοινοβούλιο καμία προθεσμία εντός της περιόδου των εκλογών, δηλαδή της συνόδου του Μαΐου και της συνόδου της συστάσεως σε σώμα,

- να καθοριστούν οι τρόποι για μία αποτελεσματική αμοιβαία ενημέρωση όσον αφορά την πρόοδο των εργασιών σχετικά με τις προτεραιότητες κοινού ενδιαφέροντος,

- να αναθεωρηθεί, εκ μέρους του Κοινοβουλίου και της Επιτροπής, ο κώδικας συμπεριφοράς όσον αφορά τη συνεργασία στον τομέα των νομοθετικών εργασιών, ούτως ώστε αυτός να προσαρμοσθεί στα όρια της ενάρξεως ισχύος της συνθήκης για την Ευρωπαϊκή Ένωση και στις διοργανικές συμφωνίες της 25ης Οκτωβρίου 1993.

&{Nonchar};Ο Πρόεδρος του Κοινοβουλίου εξασφαλίζει τη διαβίβαση της παρούσης συμφωνίας, του προταθέντος από την Επιτροπή νομοθετικού προγράμματος, του ψηφίσματος του Ευρωπαϊκού Κοινοβουλίου και της δήλωσης του Συμβουλίου στις κυβερνήσεις και τα κοινοβούλια των κρατών μελών, στην Οικονομική και Κοινωνική Επιτροπή, καθώς και στην Επιτροπή των Περιφερειών.

Ανατίθεται στους Γενικούς Γραμματείες των τριών θεσμικών οργάνων:

- η εξασφάλιση της δημοσίευσης της παρούσας συμφωνίας, του προταθέντος από την Επιτροπή νομοθετικού προγράμματος, του ψηφίσματος του Κοινοβουλίου και της δήλωσης του Συμβουλίου, στην Επίσημη Εφημερίδα των Ευρωπαϊκών Κοινοτήτων,

- η ενημέρωση του ενδεικτικού χρονοδιαγράμματος, συμπεριλαμβανομένης, κάθε φορά που είναι εφικτό, της παροχής κάθε χρήσιμης ενδείξεως σχετικά με τη νομική βάση που είναι δυνατό να θεμελιώσει τις προτάσεις που θα υποβάλει η Επιτροπή,

- η εξασφάλιση της συγκεκριμένης εφαρμογής των συμφωνιών σε διοικητικό και επιχειρησιακό επίπεδο, ούτως ώστε να καταστεί δυνατός ένας αποτελεσματικός διάλογος μεταξύ των άμεσα ενδιαφερόμενων υπηρεσιών, συμπεριλαμβανομένου και του διαλόγου στο πλαίσιο της ομάδας διοργανικού συντονισμού,

- η προώθηση της παροχής κατάλληλης πληροφόρησης όσον αφορά την πρόοδο της διαδικασίας λήψεως των αποφάσεων, συγκεκριμένα χάρη στη συνεργασία μεταξύ των βάσεων δεδομένων INFO 92 της Επιτροπής και του «Νομοθετικού Παρατηρητηρίου» του Κοινοβουλίου.